

pravilnik o radnoj i zaštitnoj odjeći i obući radnika

dječji vrtić more

MAROHNIĆEVA 12

RIJEKA

Na temelju članka 19. stavak 2. Zakona o radu („Narodne novine“ broj 71/14, 118/14, 154/14 , 94/18, 96/18), članka 41. i 61. Statuta Dječjeg vrtića More (od 15. ožujka 2020. godine; Izmjene Statuta od 28. srpnja 2021. godine; Pročišćeni tekst Statuta Dječjeg vrtića More od 31. svibnja 2022. godine), Upravno vijeće Dječjeg vrtića More, na sjednici održanoj 29. rujna 2022. godine, donosi

**PRAVILNIK**

 **O RADNOJ I ZAŠTITNOJ ODJEĆI I OBUĆI RADNIKA DJEČJEG VRTIĆA MORE**

**Članak 1.**

Ovim Pravilnikom se određuju radna mjesta u Dječjem vrtiću More na kojima se zbog naravi posla određuje nošenje radne i zaštitne odjeće i obuće, vrsta i vrijeme korištenja radne i zaštitne odjeće i obuće za određeno radno mjesto te uvjeti pod kojima se nabava radne i zaštitne odjeće i obuće osigurava iz sredstava Financijskog plana Dječjeg vrtića More.

**Članak 2.**

(1) Na temelju ovog Pravilnika, ravnatelj Dječjeg vrtića More svake godine donosi posebnu odluku kojom određuje radna mjesta, te njima pripadajuću vrstu i broj komada radne i zaštitne odjeće i obuće iz članka 3. ovog Pravilnika za koju će se u tekućoj proračunskoj godini osigurati sredstva iz financijskog plana ustanove.

(2) Radna mjesta, te njima pripadajuća vrsta i broj komada radne i zaštitne odjeće i obuće određuju se u odluci iz stavka 1. ovog članka ovisno o visini osiguranih sredstava u financijskom planu ustanove za tu namjenu u tekućoj proračunskoj godini.

**Članak 3.**

Radna mjesta u Dječjem vrtiću More iz članka 1. ovog Pravilnika, te vrste i vrijeme korištenja radne i zaštitne odjeće za određeno radno mjesto određuje se u tabličnom prikazu kako slijedi:

|  |  |  |
| --- | --- | --- |
| **Naziv radnog mjesta****i vrsta poslova**  | **Radna i zaštitna odjeća i obuća** | **Planski rok trajanja****(mjeseci)** |
| Domar - ložač | Zaštitno odijelo – 2 komada | 24 mjeseca |
|  | Zaštitne cipele s gumenim đonom niske | 24 mjeseca |
|  | Kišna kabanica | 36 mjeseci |
|  | Kapa – platnena ljetna | 24 mjeseca |
|  | Čizme - gumene | 48 mjeseci |
|  | Zaštitne rukavice kožne | 1 mjesec |
|  | Zaštitno odijelo – 2 komada | 24 mjeseca |
| Ekonom - vozač | Zaštitne cipele s gumenim đonom niske | 24 mjeseca |
|  | Kišna kabanica | 36 mjeseci |
|  | Zaštitne rukavice kožne | 1 mjesec |
|  | Radna odjeća za kuhare - bijela boja | 12 mjeseci |
|  | Kapa ili marama za kuhare - bijela boja  | 12 mjeseci |
| Glavni kuhar | Pregača platnena za kuhare - bijela boja  | 24 mjeseca |
|  | Pregača gumena za kuhare  | 24 mjeseca |
|  | Radne cipele - ortopedske | 12 mjeseci |
|  | Zaštitne rukavice gumene | 1 mjesec |
|  | Radna odjeća za kuhare - bijela boja | 12 mjeseci |
|  | Kapa ili marama za kuhare - bijela boja  | 12 mjeseci |
| Kuhar | Pregača platnena za kuhare - bijela boja  | 24 mjeseca |
|  | Pregača gumena za kuhare  | 24 mjeseca |
|  | Radne cipele - ortopedske | 12 mjeseci |
|  | Zaštitne rukavice gumene | 1 mjesec |
|  | Radna odjeća za kuhare - bijela boja | 12 mjeseci |
|  | Kapa ili marama za kuhare - bijela boja  | 12 mjeseci |
| Pomoćni kuhar | Pregača platnena za kuhare - bijela boja  | 24 mjeseca |
|  | Pregača gumena za kuhare  | 24 mjeseca |
|  | Radne cipele - ortopedske | 12 mjeseci |
|  | Zaštitne rukavice gumene | 1 mjesec |
|  | Radna odjeća za kuhare - bijela boja | 12 mjeseci |
| Pomoćni kuhar-spremač | Kapa ili marama za kuhare, bijela boja | 12 mjeseci |
|  | Pregača platnena za kuhare, bijela boja | 24 mjeseca |
|  | Pregača gumena za kuhare  | 24 mjeseca |
|  | Radne cipele - ortopedske | 12 mjeseci |
|  | Zaštitne rukavice gumene | 1 mjesec |
|  | Radna zaštitna kuta/pregača | 12 mjeseci |
|  | Radna odjeća - zaštitna kuta | 24 mjeseca |
| Odgojitelj | Radne cipele - ortopedske | 12 mjeseci |
|  | Zaštitna respirator - za jednokratnu uporabu | Po potrebi |
|  | Zaštitne rukavice gumene ili PVC | Po potrebi |
|  | Radna odjeća - zaštitna kuta | 24 mjeseca |
| Rehabilitator - odgojitelj | Radne cipele - ortopedske | 12 mjeseci |
|  | Zaštitna respirator - za jednokratnu uporabu | Po potrebi |
|  | Zaštitne rukavice gumene ili PVC | Po potrebi |
|  | Radne cipele - ortopedske | 12 mjeseci |
| Stručni suradnik psiholog | Zaštitni respirator - za jednokratnu uporabu | Po potrebi |
|  | Zaštitne rukavice gumene ili PVC | Po potrebi |
|  | Radne cipele - ortopedske | 12 mjeseci |
| Stručni suradnik pedagog | Zaštitna respirator - za jednokratnu uporabu | Po potrebi |
|  | Zaštitne rukavice gumene ili PVC | Po potrebi |
|  | Radna odjeća - zaštitna kuta | 24 mjeseca |
| Stručni suradnik rehabilitator | Radne cipele - ortopedske | 12 mjeseci |
|  | Zaštitna respirator - za jednokratnu uporabu | Po potrebi |
|  | Zaštitne rukavice gumene ili PVC | Po potrebi |
|  | Radne cipele - ortopedske | 12 mjeseci |
| Zdravstveni voditelj | Zaštitna respirator - za jednokratnu uporabu | Po potrebi |
|  | Zaštitne rukavice gumene ili PVC | Po potrebi |
| Spremač | Radna zaštitna kuta/pregača | 12 mjeseci |
| Radne cipele - ortopedske | 12 mjeseci |
| Zaštitne gumene rukavice | 1 mjesec |
| Pomoćni radnik za njegu, skrb i pratnju djece | Radna zaštitna kuta/pregača | 24 mjeseca |
| Radne cipele - ortopedske | 12 mjeseci |
| Zaštitna respirator - za jednokratnu uporabu | Po potrebi |
| Zaštitne rukavice gumene ili PVC | Po potrebi |
| Voditelj programa kinezioloških aktivnosti | Majica kratkih rukava | 24 mjeseca |
| Tenisice | 24 mjeseca |

**Članak 4.**

(1) U slučaju potrebe, posebnom odlukom ravnatelja ustanove može biti određeno i drugo radno mjesto, osim radnih mjesta iz članka 3. ovog Pravilnika, kojem će se iz sredstava financijskog plana ustanove jednokratno osigurati nabava radne odnosno zaštitne odjeće i obuće, ako za tu namjenu postoje raspoloživa sredstva u financijskom planu ustanove u tekućoj proračunskoj godini.

(2) U posebnoj odluci iz stavka 1. ovog članka, uz radno mjesto određuje se i vrsta, te broj komada pripadajuće mu radne i zaštitne odjeće i obuće, uz naznaku vremena korištenja.

**Članak 5.**

(1) Radnicima se izdaje službena radna i zaštitna odjeća i obuća posebnom odlukom ravnatelja i sukladno osiguranim sredstvima u Financijskom planu ustanove predviđenim za tu namjenu u tekućoj proračunskoj godini.

(2) U slučaju da u tekućoj proračunskoj godini nisu osigurana sredstva u Financijskom planu Vrtića, odluka iz stavka 1. ovoga članka neće biti donesena.

**Članak 6.**

(1) Pravo na radnu odjeću i obuću nabavljenu od strane Dječjeg vrtića More imaju radnici vrtića u stalnom radnom odnosu.

(2) Radnici vrtića koji nisu u stalnom radnom odnosu mogu se zadužiti radnom odjećom i obućom uz prethodnu suglasnost ravnatelja vrtića.

(3) U slučaju da radnici koji nisu u stalnom radnom odnosu ne dobiju suglasnost iz stavka 2. ovog članka, dužni su samostalno nabaviti odjeću i obuću primjerenu vrsti rada uz suglasnost ravnatelja vrtića.

**Članak 7.**

Ukoliko se radnik zaduži s radnom obućom, prilikom prestanka ugovora o radu po bilo kojoj zakonskoj pretpostavci, istu nije dužan razdužiti.

**Članak 8.**

(1) Razduživanje radne i zaštitne odjeće vrši se u slučajevima:

* nakon isteka planskog roka trajanja,
* prije isteka planskog roka trajanja u slučaju da je radna i zaštitna odjećaistrošena, poderana, uništena,
* prestanka radnog odnosa, a korištenoj radnoj i zaštitnoj odjeći nije istekao planski rok trajanja.

(2) Ukoliko se radniku zadužena radna i zaštitna odjeća nehotice istroši, podere ili uništi, tijekom obavljanja redovnog rada, a planski rok trajanja nije istekao, zadužiti će se novom na trošak Dječjeg vrtića More.

(3) Zamjenu oštećene ili uništene radne i zaštitne odjeće odobrava ravnatelj.

(4) Ukoliko radnik u obavljanju svojih zadaća, svojom nemarnošću izgubi, istroši, podere ili uništi zaduženu radnu i zaštitnu odjeću ili jedan njezin dio, a planski rok trajanja nije istekao, dužan je pribaviti novu na vlastiti trošak.

(5) Ocjenu ili Nalog u smislu prethodnog stavka ovog članka daje ravnatelj ili osoba koju on ovlasti.

(6) Kod prestanka radnog odnosa uslijed odlaska u mirovinu ili smrti radnika, a radnoj i zaštitnoj odjeći planski rok trajanja nije istekao, radnik ima pravo istu ne razdužiti.

(7) U slučaju prestanka radnog odnosa (istekom vremena, otkazom, sporazumom radnika i Poslodavca, sudskim raskidom, dostavom pravomoćnog rješenja o priznanju prava na invalidsku mirovinu zbog opće nesposobnosti za rad), osim slučajeva iz stavka 6. ovog članka, radnik je dužan vratiti zaduženu radnu i zaštitnu odjeću, ako joj planski rok trajanja nije istekao, u roku od 15 dana od dana prestanka radnog odnosa.

(8) U slučaju da je radnik raspoređen na drugo radno mjesto, obvezan je vratiti radnu i zaštitnu odjeću i obuću u roku od 15 dana od dana premještaja na drugo radno mjesto.

**Članak 9.**

Radnik se može zadužiti i radnom i zaštitnom odjećom koje se nalazilo u zalihi odnosno u upotrebi, ako je ono uredno i čisto, s tim da se planski rok trajanja nastavlja na prethodno korišteno vrijeme radne i zaštitne odjeće.

**Članak 10.**

(1) Radnici Dječjeg vrtića More, iz članka 3. ovog Pravilnika, dužni su radnu i zaštitnu odjeću i obuću namjenski koristiti, čuvati i uredno održavati.

(2) Iznimno, radnici iz prethodnog stavka, mogu nositi odgovarajuću vlastitu radnu i zaštitnu odjeću i obuću ukoliko nisu u mogućnosti nositi radnu i zaštitnu odjeću i obuću iz članka 3. ovog Pravilnika.

(3) Radnu i zaštitnu odjeću i obuću, koju je radnik dobio na korištenje, ne smije koristiti izvan radnog prostora Dječjeg vrtića More.

(4) Svi radnici dužni su na posao dolaziti čisti i uredni te čuvati od oštećenja radnu i zaštitnu odjeću i obuću.

**Članak 11.**

O nabavljenoj i raspoređenoj odjeći i obući vodi se evidencija u skladu s mjerodavnim propisima.

**Članak 12.**

Ovaj Pravilnik stupa na snagu osmog dana od dana objave na oglasnoj ploči Ustanove.

